Diari Oficial de la Generalitat Valenciana


Sumari del DOGV 1897, del 05-11-1992 (1992/826283)

RESOLUCIÓ de 21 d'octubre de 1992, de la Direcció General de Mitjàns de Comunicació Socials i Relacions Informatives, per la qual quantifica les ajudes per la utilització del Valencià en els mitjans de comunicació social radicats a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1897

Data del DOGV
:   05-11-1992

Secció del DOGV
:   ALTRES DISPOSICIONS

Número del document
:   1992/826283


Data del document
:   21-10-1992

Organisme emissor
:   Presidència de la Generalitat

Tipus de document
:   Resolució

Anàlisi jurídica

Resolució de 21 d'octubre de 1992, de la Direcció General de Mitjans de Comunicació Socials i Relacions Informatives, per la qual quantifica les ajudes per la utilització del valencià en els mitjans de comunicació social radicats a la Comunitat Valenciana.  
El Decret 10/1992, de 10 de setembre, del President de la Generalitat Valenciana, pel qual el regula la concessió de subvencions per la utilització del valencià en els mitjans de comunicació social, estableix en l'apartat 3 de l'annex que «el càlcul de les subvencions per a les empreses periodístiques consistirà en abonar un mòdul de pessetes (MP) segons el nombre d?exemplars difosos durant l?exercici de 1992.  
Per a les empreses radiodifusores, les subvencions consistiran en pagar un mòdul fix (MR) igual per a tots els beneficiaris.  
La quantitat dels mòduls serà fixada per resolució del Director General de Mitjans de Comunicació Social i Relacions Informatives».  
En conseqüència, per a executar el Decret 10/1992, de 10 de setembre, del President de la Generalitat Valenciana, i en ús de les atribucions conferides pel decret esmentat, resolc:  
Primer  
Que amb vigència exclusivament durant l'any 1992, i per a les publicacions difoses durant 1991 que desitgen acollir-se a les subvencions esmentades en el Decret 10/1992, de 10 de setembre, del President de la Generalitat Valenciana, el mòdul aplicable serà l?establert en la següent escala acumulativa:  
28 pessetes per exemplar els primers 100.000  
22 pessetes per exemplar del 100.001 al 150.000  
11 pessetes per exemplar del 150.001 al 200.000  
3 pessetes per exemplar del 200.001 en avant.  
Segon  
Que amb vigència exclusiva durant l'any 1992, i per a les empreses radiodifusores que desitgen acollir-se a les subvencions esmentades, el mòdul fix (MR) consistirà en 1.000.000 de pessetes.  
Contra aquesta resolució els interessats podran presentar recurs de reposició, previ al contenciós-administratiu, davant el secretari general d'acord amb el que estableix l'article 126 de la Llei de Procediment Administratiu, dins el termini d'un mes comptador a partir de l?endemà de la publicació d'aquesta resolució en el Diari Oficial de la Generalitat Valenciana, i també qualsevol altre que consideren adequat en defensa dels seus drets.  
València, 20 d'octubre de 1992. - El Director General de Mitjans de Comunicació Social i Relacions Informatives: Tomàs Alvarez i Dominguez.